[{"text_idx": "#000003", "text": "Rakveres avatakse Eesti esimene multifunktsionaalne rulluisulint, \u201cSkill\u201d"}, {"text_idx": "#000004", "text": "Rakvere Bont Rulluisuklubi tutvustab 12. veebruaril kelll. 16.00 Rakvere Spordikeskuses ainulaadset treeningvahendit, mida saavad kasutada erinevate spordialade esindajad. Antakse u\u0308levaade masina otstarbest ja na\u0308idatakse erinevaid kasutusvo\u0303imalusi."}, {"text_idx": "#000005", "text": "Rulluisulint \u201cSkill\u201d vo\u0303imaldab harrastada sporti ka siis, kui o\u0303ues ilm seda ei soosi ning on suureks abiks tehnika treenimisel ja kehato\u0308o\u0308 mo\u0303o\u0303tmisel. Masinal saavad treenida nii jooksjad (grupitreeninguna), rulluisutajad, rullsuusatajad, ratastoolisportlased kui ka rattaso\u0303itjad."}, {"text_idx": "#000006", "text": "Rulluisulint on kolm meetrit lai ja vo\u0303imaldab siseruumis treenida kiirusel kuni 60 km/h. Masin on ehitatud Rakvere Bont Rulluisuklubi liikmete initsiatiivil ja omavahenditest. Eriline ta\u0308nu kuulub rulluisuklubi liikme Neeme No\u0303lvakule, kes oma kompetentsist ja entusiasmist masina ise kokku projekteeris ja ehitas. Koosto\u0308o\u0308s Rakvere linna ja Rakvere Spordikeskusega leiti masinale sobiv ruum."}, {"text_idx": "#000007", "text": "Eesti Rulluisuliidu peasekreta\u0308ri so\u0303nul on rulluisulindi ehitamisel tegu alles kahe aastase ja va\u0308ga aktiivselt tegutseva klubiga. \u201cRulluisulindi \u201cSkill\u201d loomisega annab klubi alale ma\u0308rgatava panuse kiir-rulluisutamise arendamiseks Eestis. Rulluisulint vo\u0303imaldab treeneril olla so\u0303itja ko\u0303rval ja anda tehnika omandamisel vahetut tagasisidet otse so\u0303idu ajal. Rulluisulint on va\u0308ga vo\u0303imas to\u0308o\u0308riist igau\u0308hele oma so\u0303idutehnika parandamiseks. Rulluisulint on ainus sellelaadne seadeldis Eestis, Skandinaavias ja lausa terves Po\u0303hja -Euroopa regioonis, mis tekitab kindlasti huvi ja kutsub kohale ka sportlasi meie la\u0308hiriikidest.\u201d"}]